Shtreimel

pienoiskuva|380x380px| Jerusalemilainen juutalainen, jolla on päässään shtreimel. 
pienoiskuva|Shtreimelia käyttävä hasidijuutalainen
Shtreimel () on joidenkin juutalaisten miesten käyttämä turkishattu. Se on erityisesti osa hasidijuutalaisten kulttuuria ja pääosin heidän käyttämänsä.Levi Cooper: Shtreimel Variations: The History of a Hat. Segula Magazine. Shtreimelia käytetään yleensä vain avioliiton jälkeen, paitsi joissakin Jerusalemin juutalaisyhteisöissä, joissa pojat käyttävät sitä bar mitsvan jälkeen. 

Shtreimelin muita, toisistaan hieman mitoiltaan ja väreiltään eroavia versioita ovat kolpik ja spodik.  

  Alkuperä 
Shtreimelin alkuperästä ei ole varmuutta, mutta Euroopassa asuneiden juutalaisten on ajateltu omaksuneen sen käytön itäeurooppalaisilta, yleisen näkemyksen mukaan aatelisilta;Berel Wein: Living Jewish: Values, Practices and Traditions, p. 111. Mesorah Publications, 2002. shtreimel on rakenteeltaan verrattavissa turkishattuihin, joita aateliset tai henkilöt, jotka eivät olleet juutalaiseen uskoon kuuluvia, käyttivät historian saatossa Euroopassa, Skandinaviassa ja Venäjällä.http://www.jewishtreats.org/2009/06/shtreimels-and-spodiks.html http://www.jhi.pl/psj/sztrajmel Puolalaisen Jewish Historical Instituten mukaan shtreimel voisi olla peräisin 1600-luvulta, jolloin Puola-Liettuan aateliset pitivät itämaisia pukuja muodikkaina. Encyclopædia Britannican mukaan shtreimel on peräisin tataareilta.Encyclopædia Britannica (1963) Nide 23 sivu 113 Joidenkin tarinoiden mukaan alkuperäinen syy shtreimelin käytön omaksumiseen oli Puolan määräys, jonka mukaan juutalaisten piti pukeutua eläimenhännästä tehtyyn päähineeseen, minkä oli tarkoitus olla julkinen nöyryytys.    

 Käyttö 
Juutalaiset miehet peittävät päänsä juutalaisen lain mukaan. Shtreimelin alle puetaan aina kipa. Shtreimelin kaltaisia päähineitä käytetään erityistilaisuuksissa, kuten sapattina tai synagogassa. Shtreimel kuuluu myös rabbien asusteisiin. Ortodoksijuutalaismiehet voivat olla erittäin konservatiivisia päähineiden suhteen ja jotkut perinteiset juutalaiset pukeutuvat yhä myös erityyppisiin lierihattuhin.         

 Valmistus 
Shtreimel on tyypillisesti räätälöity käyttäjän mukaan. Shtreimel on aitoa turkista ja päähine valmistetaan tavallisesti soopelin, kivinäädän tai harmaaketun häntien kärjistä. Shtreimel on melkeinpä aina hinnaltaan kallein hasidijuutalaisen vaatetuksen osa. Israelissa on yleisempää käyttää synteettisesti valmistettua shtreimel-päähinettä. Shtreimelin ostaa tavallisesti morsiamen isä, joka antaa päähineen sulhaselle käytettäväksi. Nykyisin Amerikassa on tapana ostaa kaksi shtreimel-päähinettä, joista toinen on halvempi versio, jota kutsutaan nimellä regen (suom. sade) shtreimel. Tätä päähinettä käytetään, kun ei haluta kalliimman version vaurioituvan. Israelissa useimpien hasidijuutalaisyhteisön jäsenten taloudellisista olosuhteista johtuen, suurin osa shtreimelin käyttäjistä omistaa vain yhden shtreimelin. On tarkoin varjeltu salaisuus, missä shtreimelin valmistajat kauppaavat tuotettaan.Arnon p.208 

 Shtreimelin käyttötilaisuudet 
Shtreimelia käytetään vain yhdessä muiden vaatteiden kanssa, jotka ovat "sapattivaatteita". Sitä ei koskaan käytetä arkivaatteiden kanssa. 

Vaikka shtreimelin käyttötilanteita ei ole virallisesti säännelty, sitä käytetään yleensä seuraavissa tilanteissa: 

 Sapatti 
 Juutalaisten juhlapäivät, mukaan lukien Roš hašana, Jom kippur, Sukkot, Simhat Tora, Shemini atzeret, Purim, Shushan Purim, Pesah, Šavuot
 omat tai perheenjäsenten häät 
 omien tai perheenjäsenten häitä seuranneiden seitsemän päivän aikana 
 Brit mila, jos kyse on omasta perheenjäsenestä 
 Bar mitsva, jos kyse on omasta pojasta   

 Lähteet 

 Aiheesta muualla 

 Bibliografia 



Luokka:Hatut
Luokka:Juutalainen kulttuuri